E sa dua na i vakatakilakila vou esa vakayagataka tiko na matanitu e Victoria me vukei ira na veimatavuvale e Victoria me ra kunea e dua na koronivuli ni murivuli. E yacana na Kinder Tick.

O na rawa ni raica na i vakatakilakila oqo ena gauna o curuma kina e dua na vale ka tiko kina e dua na nodratou tabana na murivuli. O na rawa ni raica talega na i vakatakilakila qo ena nodratou website.

Na tabana ni veiqaravi vakamurivuli oqo e rui ka bibi ena nodra tuberi vakavuli o ira na i solisoli.

E rairai vakaoqo na i vakatakilakila Kinder Tick.



Na i toqa e kena i balebale ni tabana ni veiqaravi oqo e vakatoroicaketaki vakailavo mai na matanitu o Victoria.

O ira na nomuni solisoli era na vakavulici mai vei ira na qasenivuli ka ra vakaivola.

E so na varaitaki ni veika era na vulica sa i koya na vuli vosa, wiliwili kei na i tuva ka. Era na vulica talega na veikilai vakaveitokani, veiwasei kei na vakarorogo. Era na vulica talega na i tovo kei na veika ena rawa ni na vukei ira ena nodra vakavakarau ki na vuli.

Mai na yabaki 2022, era sa na rawa ni tekivu murivuli na i solisoli e Victoria me rua na yabaki ni bera ni ra tekivu vuli.

Na porokaramu ni murivuli e rawa ni tiki ni nodra qaravi ka tuberi na gone. E na rawa talega ni dua ga na porokaramu vakataki koya ga.

Ni qai vakaraica toka na i vakatakilakila Kinder Tick ena nomuni dui veitikotiko. Ni qai veitaratara kei ira na qasenivuli ena tabana ni veiqaravi vakamurivuli kevaka o ni gadreva eso tale na kena i tukutuku.